**Poist**



**Scríobh uimhir an phictiúir in aice leis an bpost ceart thíos:**

múinteoir \_\_ banaltra \_\_ rúnaí \_\_

cúntóir siopa \_\_ tógálaí \_\_ meicneoir \_\_

iascaire \_\_ tiománaí \_\_ garda \_\_

feirmeoir \_\_ freastalaí \_\_ dochtúir \_\_

bean an tí \_\_

**Poist**

**Ráitis bhréagacha**

Scríobh amach sé ráiteas bhréagacha anseo bunaithe ar na pictiúir atá ar an mbileog *Poist*. Mar shampla: *Mise Aoife. Is iascaire mé.* Ansin, léigh amach do ráitis do do pháirtnéir agus beidh air tú a cheartú. Mar shampla: *Ní hea. Is bean tí tú.*

1. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
2. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
3. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
4. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
5. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
6. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**……………………………………….….**![MC900014896[1]]()**…………………………………………**

**Poist**

**Ráitis bhréagacha**

Scríobh amach sé ráiteas bhréagacha anseo bunaithe ar na pictiúir atá ar an mbileog *Poist*. Mar shampla: *Mise Aoife. Is iascaire mé.* Ansin, léigh amach do ráitis do do pháirtnéir agus beidh air tú a cheartú. Mar shampla: *Ní hea. Is bean tí tú.*

1. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
2. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
3. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
4. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
5. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
6. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Treoracha don mhúinteoir**

**Poist Labhairt**

**Le múineadh**

Ceist a chur ar dhuine cén obair a dhéanann sé agus an cheist sin a fhreagairt.

**Moltaí**

1. Tabhair cóip den bhileog **Poist** do na foghlaimeoirí agus tabhair am dóibh chun breathnú ar na pictiúir agus chun an foclóir atá ar an mbileog a léamh.

* An aithníonn siad aon fhocail? An bhfuil siad in ann buille faoi thuairim a thabhairt ar bhrí na bhfocal?
* Oscail an sleamhnán **Cén post?** sa taispeántas PowerPoint **Gníomhaíochtaí Labhartha**.
* Nocht na híomhánna agus na focail, ceann ar cheann. Abair na focail amach os ard agus iarr ar na foghlaimeoirí iad a rá i do dhiaidh. Dean é seo uair nó dhó.
* Ansin, oscail an chéad sleamhnán eile **Cén post? ar lean.** Nocht na híomhánna, ceann ar cheann, ag iarraidh ar na foghlaimeoirí an post ceart a rá le gach aon íomhá. Téigh tríd an sleamhnán leo mar ghrúpa an chéad uair.
* Ansin, nocht na híomhánna céanna arís, ceann ar cheann, ag iarraidh ar fhoghlaimeoirí éagsúla an post ceart a rá.
* Déan cóip den bhileog **Poist** don osteilgeoir nó oscail an sleamhnán **Poist** sa taispeántas PowerPoint **Gníomhaíochtaí Labhartha**.
* Dírigh a n-aird ar an gcéad phictiúr (a) agus abair: *Is mise Maria. Is tiománaí mé.*
* Déan amhlaidh le gach pictiúr agus abair ainm an phoist i ngach cás.
* An aithníonn na foghlaimeoirí an struchtúr seo: *Is tiománaí mé*? An bhfuil sé cosúil le haon struchtúr nó aon abairt eile atá ar eolas acu? Cuir i gcuimhne don rang, más gá, conas náisiúntachtaí a chur in iúl: *Is Éireannach mé.*
* Téigh trí gach pictiúr arís agus an uair seo iarr ar an rang aithris a dhéanamh ort agus na habairtí á rá agat.
* Roinn an rang i mbeirteanna. Iarr orthu féachaint ar an liosta foclóra atá ar an mbileog agus uimhir an phictiúir a scríobh leis an bpost ceart.
* Ceartaigh an ghníomhaíocht trí iarraidh ar na foghlaimeoirí na freagraí cearta a thabhairt duit.
* Faigh amach an bhfuil aon phost ag éinne sa rang nach bhfuil luaite ar an mbileog. Tabhair an foclóir cuí do na foghlaimeoirí.
* Múin an cheist agus an freagra seo a leanas:

*Cén post atá agat?*

*Is tiománaí mé. Cén post atá agatsa (agat féin)?*

* Mínigh gur féidir: *Tiománaí atá ionam* a rá mar fhreagra ar an gceist thuas chomh maith.
* Cuir ceist ar dhuine sa rang cén post atá aige agus nuair a thugann sé an freagra duit iarr air an cheist seo a chur ortsa: *Cén post atá agatsa (agat féin)?* Freagair é: *Is múinteoir mé.*
* Mínigh do na foghlaimeoirí nach gá dóibh an fhírinne a insint faoin bpost atá acu, is féidir leo post nua a chruthú dóibh féin!
* Déan cleachtadh ar an gceist agus ar an bhfreagra leis na foghlaimeoirí ar fad go dtí go mbeidh siad muiníneach as iad a rá. Ansin, iarr ar an duine deireanach an cheist a chur ar an duine in aice leis. Nuair a thugann an duine sin freagra, casfaidh sé ar an duine in aice leis agus cuirfidh sé an cheist air. Leanfaidh an nós seo mórthimpeall an ranga go dtí go mbeidh an cheist curtha agus freagra tugtha ag gach foghlaimeoir.
* Ansin, dírigh aird na bhfoghlaimeoirí ar an mbileog **Poist** arís. Ceistigh daoine aonair sa rang faoi na pictiúir, ag rá:

#####  *Tusa David. Cén post atá agat?*

1. Freagraíonn an foghlaimeoir: *Is altra mé / Altra atá ionam.*
* Cuir na foghlaimeoirí ag obair i mbeirteanna, A agus B. Iarr ar gach beirt ceist a chur ar a chéile faoi na poist atá ar an mbileog. Cuirfidh Duine A an chéad cheist agus Duine B an dara ceist agus ar aghaidh mar sin, go dtí go mbeidh cleachtadh déanta acu ar an bhfoclóir ar fad a bhaineann leis an mbileog. Mar shampla:

A: *Tusa David. Cén post atá agat?*

 B*: Is altra mé. Tusa Peter. Cén post atá agatsa?* agus araile.

* Téigh timpeall an ranga ag éisteacht leis na foghlaimeoirí fad is atá siad i mbun na gníomhaíochta. Éist go géar leo agus ceartaigh aon bhotúin a thugann tú faoi deara.
* Ceartaigh an ghníomhaíocht trí iarraidh ar ghrúpaí difriúla an ghníomhaíocht a dhéanamh os comhair an ranga.
* Ansin, tabhair cóip den bhileog **Poist - Ráitis Bhréagacha** do gach foghlaimeoir.
* Mínigh na treoracha atá ag barr na bileoige dóibh. Beidh orthu sé ráiteas bhréagacha a chruthú bunaithe ar na pictiúir ar an mbileog **Poist.** Ansin, léifidh siad na ráitis amach os ard agus beidh ar a bpáirtnéirí iad a cheartú. Déan é a chleachtadh le foghlaimeoir amháin le cinntiú go dtuigeann siad ar fad na treoracha.

 *Múinteoir: Is mise Aoife. Is iascaire mé.*

 *Foghlaimeoir: Ní hea. Is bean tí tú.*

* Téigh timpeall an ranga fad is atá na foghlaimeoirí i mbun na gníomhaíochta ag cabhrú leo, más gá, agus ag éisteacht leo. Ceartaigh aon bhotúin a thugann tú faoi deara. Má thugann tú botúin choitianta faoi deara, téigh siar ar na pointí sin leis an rang ina iomláine.
* Ceartaigh an ghníomhaíocht trí iarraidh ar ghrúpaí difriúla ráitis a léamh amach agus a cheartú.
* Múin an cheist: *Cén obair a dhéanann tú?* don rangagus déan cleachtadh uirthi.
* Cuir ceist ar fhoghlaimeoir amháin: *Cén obair a dhéanann tú?* Freagróidh sé tú: *Is rúnaí mé. Cén obair a dhéanann tusa (tú féin)?* Freagróidh sé: *Is múinteoir mé.* Ansin cuirfidh an foghlaimeoir sin ceist ar an duine in aice leis. Nuair a thugann an duine sin freagra, casfaidh sé ar an duine in aice leis agus cuirfidh sé an cheist air. Leanfaidh an nós seo mórthimpeall an ranga go dtí go mbeidh an cheist curtha agus freagra tugtha ag gach foghlaimeoir.

Moltar na gníomhaíochtaí seo a nascadh leis an mbileog **Fíor nó Bréagach (Éisteacht).**